June « 2010 « REISGESELSKAP
Grieke geesdriftig oor sokker
Aangesien ons 'n rukkie gelede so gasvry by die Grieks-Ortodokse kerk in Port Elizabeth ontvang is, maak my seun en ek verlede Saterdag (12 Junie 2010) vinnig 'n draai by die Griekse klub in Port Elizabeth. Die toneel is die voorbereidings vir die Wêreldsokkerbeker wedstryd tussen Griekeland en Korea bietjie later die middag.
Talle Griekse besoekers het op die klub toegesak, nie ver van die sokkerstadion nie. Die gasvryheid, gulhartigheid en opwinding het uit almal gestraal.
'n Griekse sokkergeesdriftige se gesig word geverf
Selfs die Grieke het die vuvuzela aangegryp:
Die vuvuzela praat Grieks ook
Kan die vuvuzela die hele wêreld agter sy eentonige basklanke verenig? Lyk so:
'n Heerlike oggend tussen die gulhartige en sosiale Grieke het ongelukkig teleurstellend geëindig toe Korea Griekeland 2-0 geklop het in die eerste Wêreldsokkerbekerwedstryd in die nuwe Nelson Mandelabaai Stadion.